
- Minäpä teen sinulle sellaiset. Matti Ma¬ 
java sanoi. Ja niin hän tekikin. 

Pian onnellinen Pikkuruinen maalasi 
Leinikkimetsässä sienensä kauniin punai¬ 
seksi ja valkoiseksi ja kutsui sitten kiitok¬ 
seksi Matti Majavan luokseen iltateelle. 


Kaukaisessa satumaassa asui pieni haltia 
nimeltä Pikkuruinen. Hän oli vain pikku¬ 
rillin mittainen, tosi pieni haltia. Pikkurui¬ 
nen asui lumpeenkukassa, mutta silti hän 
ei ollut onnellinen. 

Kaikki muut haltiat asuivat Leinikki- 
metsän sienikodoissa, mutta Pikkuruinen 
oli niin pieni, ettei se ylettynyt sieneen asti 
eikä maalaamaan kotiaan. Haltiakotien- 
han piti olla iloisen värisiä. 

- Kunpa vain kasvaisin isommaksi. Pik¬ 
kuruinen unelmoi. Mutta turhaan. 


Haltia joka 
tahtoi Sienikotoon 


Muksis! Yhtäkkiä jokin törmäsi lum¬ 
peenkukkaa vasten ja Pikkuruinen mols¬ 
kahti veteen. 

- Voi anteeksi, mörähti joku. - En lain¬ 
kaan huomannut sinua. 

- Auta minut äkkiä ylös, ennen kuin hu¬ 
kun, ulvoi Pikkuruinen. Ja muukalainen 
veti Pikkuruisen rannalle. 

- Mikä sinä olet. Pikkuruinen kysyi. 

- Olen Matti Majava ja korjailen joen 
rantoja. 

Pikkuruinen kertoi Matille, kuinka ko¬ 
vasti hän toivoi sienitaloa. 

- Mutta sinähän tarvitset tikkaat! 

- Mitkä? ihmetteli Pikkuruinen. 


Syntymäpäivä 

sirkuksessa 

Tommi tunsi olevansa onnellisin pieni poi¬ 
ka koko maailmassa. Hän oli päässyt isoi¬ 
sän kanssa sirkukseen syntymäpäivänsä 
kunniaksi. 

Siellä oli eläimiä ja monenmoista muuta 
hauskaa ja lisäksi - voi ihmettä! - avaruus- 
raketti, joka kierteli suuren teltan katon 
rajassa. 

Repoketun torikoju 

Tunnen oivan repoketun, 
taidokas hän kovin on. 

Torikojua hän pitää, 
jok’ on vallan verraton. 

Naisten essut, hansikkaat, 
villasukat, lapikkaat 
myy hän ketturouville, 

; paikkakunnan hienoille. 

- Ruusunauhat, villashaalit, 
silkkisukat, turkkinaalit 

- tulkaa kaikki katsomaan! 

Illalla hän kojun sulkee, 
laukkuinensa kotiin kulkee. 
Maitonsa heti juotuaan 
ryhtyy puuhaan ahkeraan, 

I ompelemaan takkeja 

myyntiin huomenna kojussa 


- Katso, isoisä! Avaruusraketti! Sellai¬ 
sesta olen aina uneksinut, huudahti Tom¬ 
mi. 

Samassa törmäsi areenalle kaksi pelleä. 
Piile ja Palle. He kiipeilivät pitkin tikkaita 
vesisangot mukanaan ja räiskyttelivät tois¬ 
tensa päälle vettä, kunnes olivat likomär- 
kiä. Se vasta kaikkia naurattikin! Sitten Pii¬ 
le ja Palle jakoivat lapsille ilmapalloja. 

Kunpa minullekin riittäisi yksi, Tommi 
ajatteli toiveikkaana. Mutta kaikki pallot 
olivat loppuneet ennen kuin Piile ehti Tom¬ 
min luo. 

Piile virnisti surullisesti ja sanoi: - No nsrt 
sinua varmaan alkaa itkettää. 

- Takuulla ei ala, Tommi sanoi topakas¬ 
ti. - Ei viisivuotiaat pojat enää itke ja minä 
täytän tänään viisi. 

- Jopas jotakin! huudahti Piile. - Sitten¬ 
hän sinun täytyy saada syntymäpäivälah¬ 
ja. 

Ja kohta Piile kipitti takaisin lisää ilma¬ 
palloja mukanaan ja sopotti: - Tämä on eri¬ 
koisesti sinulle. Hyvää syntymäpäivää! Ja 
samalla hän työnsi Tommin käteen kau¬ 
niin kuvan sirkuksen avaruusraketista. - 
Vielä kerran onnea ja tervetuloa uudelleen 
ensi vuonna! 

Hyppivä lehmä 


Olipa kerran lehmä, joka oli kyllästynyt 
hyppimään Kuun yli ja halusi vaihteeksi 
hyppiä jonkin muun yli. 

Se hyppäsi linja-auton yli, mutta kuljet¬ 
taja suuttui, koska kaikki matkustajat tah¬ 
toivat pysähtyä ihmettelemään hyppivää 
lehmää. 

Se hyppäsi sitten omenapuun yli, mutta 
silloin maanviljelijä raivostui, koska se ti- 
^ pautti mennessään maahan kaikki hänen 

' parhaat omenansa. 

Sitten se lehmä hyppäsi pilven yli mutta 
- voi sentään - se sattui vahingossa potkai¬ 
semaan pilven alas ja pilvi parka satoi ja sa- 
^ toi, kunnes ihmiset maassa olivat hyvin, 

' hyvin harmissaan. 

Il Se hyppäsi kirkontornin yli ja se vasta är- 

ii sytti tuuliviiriä! 


- Mene tiehesi, se sanoi. - Olemme kyl¬ 
lästyneet sinun hyppimisiisi. Koettaisit vä¬ 
lillä hypätä vaikka auringon yli, tuuliviiri 
virnisteli. 

Niinpä lehmä päätti yrittää hypätä au¬ 
ringon yli, mutta huomasi heti, että aurin¬ 
gon lähellä oli aivan liian kuuma. Niin kuu¬ 
ma, että se pelkäsi kärventyvänsä. Kiirees¬ 
ti se leijaili vilvoittamaan polttavaa nah¬ 
kaansa kauniille vihreälle niitylle, jossa se 
haukkasi suuntäyden raikasta ruohoa ja 
meheviä niitty leinikkejä. 

- Tämä on minun paikkani, se ajatteli. 

Se vilkaisi kuuhun päin ja tuumi, ettei se 

koskaan enää hyppisi. 

- En hypi enää edes tähtien yli, se ajatteli 
unisena. - Ne ovat aivan liian kauniita alas 
potkittaviksi. 


Tuulessa ratsastaja 

Ratsastan tuulessa, kiipeän taivaisiin, 
kosketan pilviin pois kiitäviin. 
Kuulen niiden huudon: 

- Tule, tule mukaan, 
unohda maa joka tahtoo sun jäävän! 
Tuuli tempaa mut ilmaan, 
mä vapauteen kaipaan. 

Vaan kaikki on turhaa: 

Isännän käsi mua narusta ohjaa 
Mikä minä olen? vCidq :snv'isvA 


V. 

Kadonnut Kisuli 


Sari parka oli hyvin onneton. Hän oli etsi¬ 
nyt joka paikasta, mutta hän ei millään löy¬ 
tänyt pientä persialaista Kisuliaan, jonka 
oli juuri saanut syntymäpäivälahjaksi. 
Sari oli täyttänyt neljä vuotta. 

Sari oli isänsä kanssa etsinyt puutarhas¬ 
ta, metsästä, talon ympäriltä - mutta tur¬ 
haan. 

Kello oli kohta viisi ja he olivat etsineet 
Kisulia aamusta asti. 

Sarin äiti teki Sarille vähän voileipiä, 
mutta Sari oli niin onneton, ettei voinut 
niellä palaakaan. Voi, missä hänen lem- 
mikkinsä mahtoikaan olla? Se ei ollut kos¬ 
kaan ennen karannut, missä se saattoi 
olla? 

- Yritetään etsiä vielä ennen nukku¬ 
maan menoa, Sarin isä ehdotti. 

Oli melkein pimeä, kun Sari isänsä kans¬ 


sa palasi kotiin. Äiti oli heitä vastassa ovel¬ 
la. Sarin ja isän surullisista ilmeistä hän 
saattoi päätellä, ettei Kisulia ollut löytynyt. 

- Kisulia ei löytynyt, Sari nyyhkytti, 
meni yläkertaan ja kömpi vuoteeseen. Kyy¬ 
neleet valuivat pitkin hänen pyöreitä pos- 
kiaan. 

- Miau, miaauu! 

Sari kuunteli korvat höröllä ja sytytti va¬ 
lon. 

- Miau, miauu! 

Se kuului taas. Sari pomppasi vuoteesta. 

Pieni vaimea miauu kuului hänen lelu- 
kaapistaan! Sari avasi sen oven. Sinne oli 
pieni Kisuli eksynyt kaikkien lelujen jouk¬ 
koon! 

Sari halasi Kisulia hellästi ja kuiskasi: - 
Voi sinua hassua pientä Kisulia. 

pysäyttänyt mikään. Pyörät vinkuen Vaavi 
ja vaunut pyörivät alas jyrkkää mäkeä ja 
perässä juoksivat Rekku ja rouva Kumpul¬ 
ainen niin lujaa kuin jaksoivat. 

- Voi hyvänen aika, rouva Kumpulainen 
huohotti, kun vaunut vain jatkoivat mat¬ 
kaansa mäkeä alas. - Emme ikinä saa niitä 
kiinni! 

Mutta arvaapa mistä vaunut lopulta löy¬ 
tyivät? Omalta kotipihalta! Vaunut olivat 
kiltisti kääntyneet kotiportista sisään. 
Vaavi oli tikahtua nauruun Rekun ja rouva 
Kumpulaisen rynnistäessä paikalle. 

Kun rouva Kumpulainen oli vienyt Vaa- 
vin sisälle, Rekku istahti huoahtaen por¬ 
taille ja myönsi nöyränä Retu-kissalle: 

- Olen todella iloinen, kun hän kasvaa 
isoksi. Lapsenvahtina oleminen on kovin 
rasittavaa. Ja Retu oli aivan samaa mieltä. 


Kadonneet lahjat 

Lahjoja mä ostin kuus 
ja ettei paljastu salaisuus, 
löytyi niille piilo uus. 

Oon viikon niitä etsinyt 
ja liian hyvin kätkenyt, 
sillä jouluilon meiltä vei, 
kun enää niitä löydy ei. 

Hyvät ystävät, auttakaa 
mua niitä hakemaan! 


Koira 

lapsenvahtina 

- Pidä h3rvää huolta Vaavista, Rekku, sillä 
aikaa kun käyn leipurilla, sanoi rouva 
Kumpulainen ja jätti Vaavin vaunuineen 
Rekun huostaan leipomon oven eteen. 

Rekku-koira oli hyvin ylpeä uudesta, tär¬ 
keästä tehtävästä Kumpulaisen perheessä. 
Sen piti huolehtia villistä Vaavista. Tosin 
Retu-kissa auttoi sitä joskus. 

Vaavi istuskeli vaunuissa ja hänen kirk¬ 
kaat pienet silmänsä vilkkuivat ilkikuri¬ 
sesti hänen tarkkaillessaan ympäristöä. 

Vaavi oli tosiaan villillä tuulella sinä aa¬ 
muna. Niin villillä, että alkoi keikutella 
vaunuja edes takaisin, kunnes ne alkoivat 
lopulta vieriä pitkin jalkakäytävää. 

Rekku parka hyppi tasakäpälää ja hauk¬ 
koi minkä kurkusta lähti, mutta vaunuja ei 

Leijona ja muuli 


Kaukana metsässä asui kerran leijona ja 
muuli. Leijona piti itseään hyvin älykkää¬ 
nä, mutta muuli oli sen mielestä aika tyh¬ 
mä. 

Eräänä päivänä ne näkivät puusepän ra¬ 
kentavan taloa. 

- Näyttää aika upealta, sanoi leijona 
puusepälle. 

Puuseppä parka pelästyi kovin mutta 
keksi samassa: - Minäpä teen sinullekin so¬ 
pivan talon, olethan sinä eläinten kunin¬ 
gas. Tule huomenna katsomaan, niin se on 
valmis. 

Seuraavana päivänä leijona meni katso¬ 
maan uutta taloa. 

- Mene sisään katsomaan, kuinka hie¬ 
nosti talo sinulle sopii, herra kuningas, sa¬ 
noi puuseppä. 

Leijona kömpi sisään. Puuseppä pyyteli 


kovasti anteeksi ja sanoi, että hänen piti 
vielä iskeä naula oveen. Vikkelästi puusep¬ 
pä naulasi oven kiinni ja leijona jäi sinne 
ansaan. Sitten puuseppä lähti hakemaan 
apua. 

Saapuipa muuli paikalle; - Mitä pidät uu¬ 
desta talostasi, se virnisteli. 

- Se on liian pieni minulle, enkä pääse 
ulos, valitti leijona. 

Muuli nauraa hykersi itsekseen, koska 
leijona oli mennyt ansaan. Kuitenkin se 
päätti auttaa leijonaa ja potki ovea vahvoil¬ 
la takajaloillaan, kunnes ovi pirstoutui sä¬ 
päleiksi. Leijona ryömi ulos ja molemmat 
juoksivat tiehensä. 

Sen jälkeen leijona ei enää koskaan pitä¬ 
nyt muulia tyhmänä, ja näistä kahdesta 
tuli mitä parhaat ystävykset. 

Kadonneiden 
eläinten arvoitus 

Eläintarhan hoitajalla 
suuri suru on: 

- Kas eläimet on kadonneet, 
oon aivan neuvoton. 

- Pidä päätä kallella 
niin näet selvemmin, 
kaikki eläimet on tallella, 
kun katsot tarkemmin. 

Kun katsot kuvaa tätä huomaat 
ettei eläimet hoitajaansa jätä 

_ 




Petterin voikukat 

Petterillä oli tärkeä tehtävä. Hän keräsi 
voikukanlehtiä kaniinilleen. Hän kiipesi 
jopa hevoshaan aidan yli löytääkseen niitä 
vielä enemmän. Äkkiä jokin tuuppasi Pet¬ 
teriä olkapäähän ja hän hypähti ilmaan 
säikähdyksestä. Hänen selkänsä takana 
seisoi valtavan iso hevonen. 

- He.. .hei, kiltti heppa, Petteri änkytti ja 
yritti perääntyä hitaasti, mutta iso hevo¬ 
nen seurasi häntä. Petteri puristi voikukan 
lehtiä tiukasti rintaansa vasten ja yritti 
päästä karkuun, mutta hevonen seurasi 
yhä. 

Nyt Petteriltä oli vähällä päästä itku. 
Hän kääntyi ja alkoi juosta minkä jaloista 


pääsi. Mutta mitä nopeammin hän juoksi, 
sitä nopeammin hevonen tuli perässä. 

Lopulta Petteri pääsi aidan luo, heittäy¬ 
tyi sen yli ja päätyi rähmälleen pensaik¬ 
koon. 

Hevonen pysähtyi, kurkotti kaulaansa 
aidan yli ja tuuppasi Petteriä uudelleen. 
Petteri nielaisi. Sitten hän kuuli maiskah¬ 
duksen. Voi ei, aikoiko se syödä hänet? 
Kömpiessään pystyyn hän tunsi nykäisyn 
kädessään ja jäi tuijottamaan ihmeissään. 

Hevonen rouskutteli voikukan lehtiä. Ei 
se häntä tahtonut syödä. Se söi voikukkia. 

Samassa ilmestyi paikalle mies. - Oletpa 
sinä kiltti, hän naurahti. - Syötät Ruskolle 
sen lempiruokaa. 

Petteri ojensi voikukan lehtiä Ruskolle 
vapisevin käsin. Rusko hirnahti kiitoksek¬ 
si ja popsi kaiken poskeensa. 

- Kuvitella, tuumi Petteri, että noin iso 
hevonen pitää ihan samasta ruuasta kuin 
pieni kaniini! 

Oliko se noituutta? 


Liisa istui makuuhuoneen ikkunalaudalla 
ja katseli kuinka ulkona satoi ja satoi. 

- Onpa ollut tylsä päivä. Toivottavasti 
huomenna tapahtuu jotain jännittävää, 
Liisa ajatteli. 

Äkkiä siivouskomerosta kuului outo 
ääni. Luuta se varmaan siellä keikahti ku¬ 
moon, Liisa päätteli. 

Kun Liisa avasi oven, luuta hypähti ulos 
ja alkoi tanssia villisti leyhytellen yltympä- 
ri sinertävää pölyä. 

Pölyn hälvetessä sen keskeltä ilmaantui 
vanha eukko. 

- Heipä hei, hän sanoi hilpeänä. - Tahtoi¬ 
sitko nähdä pari noidan taikatemppua? 

- Tottahan toki, Liisa henkäisi innois¬ 
saan. 

- Hop hei, hyppää selkään, noita sanoi 
Liisalle ja kipusi ketterästi luudanvarrelle. 

Liisa istuutui ihan liki noitaa ja piti lujas¬ 


ti kiinni. 

Viuuh, he lensivät ulos ikkunasta yhä 
ylemmäs ja ylemmäs, nopeammin ja nope¬ 
ammin. 

- Katsohan, huudahti noita heilauttaen 
taikasauvaansa. 

Yhtäkkiä oli koko taivas täynnä kimmel¬ 
täviä tähtiä! 

- Katsohan vielä, noita huudahti heilaut¬ 
taen taikasauvaa uudelleen. Ja kaunis lin¬ 
na ilmestyi heidän eteensä pilvien keskeltä 
ja linnasta saapui haltiattaria heitä terveh¬ 
timään. He kulkivat kuun hopeista siltaa 
pitkin laulaen ja soittaen. 

- No n3^ on aika lähteä, noita kuiskasi 
Liisalle. Ja samassa Liisa huomasi olevan- 
sa omassa huoneessaan, omassa pikku 
vuoteessaan. 

- Oliko se sittenkin vain unta, Liisa apri¬ 
koi. 

Onnekas 

kylpypäivä 

Variksenpelätin Timo Turnipsi halusi aut¬ 
taa maanviljelijäisäntäänsä, joka ei tänään 
voinut tehdä töitä ulkona koska oli luvan¬ 
nut auttaa vaimoaan etsimään sormusta, 
jonka tämä oli kadottanut sinä aamuna., 

Siispä Timo lähti vehnäpellolta, jossa 
sen oli määrä vahtia jyviä ahneilta linnuil¬ 
ta, ja hyppäsi possujen karsinaan. 

- Te tarvitsette kunnon kylvyn, Timo sa¬ 
noi mutaisille pikkupossuille. Keittiön 
ovelta se löysi juuri parahiksi vesisaavin, 
jossa oli hyvää saippuavettä. 

Possut pitivät kylvystä. Ne pyöriskelivät 
vaahdossa ja Timo hankasi niitä lujasti. 
Sitten hän avasi karsinan portin ja päästi 
possut niitylle kuivattelemaan. 

Juuri kun maanviljelijä tuli ulos antaak¬ 
seen Timolle aika läksytyksen, lensi pellol¬ 
ta harakka, joka oli huomannut jotain kiil¬ 
tävää ja kovaa saippuakuplien joukossa. 

- Minun sormukseni! huudahti maanvil¬ 
jelijän vaimo tullessaan samassa ulos. - Se 
on pudonnut minulta vesisaaviin! 

Maanviljelijä antoi Timolle tällä kertaa 
anteeksi, mutta kielsi sitä ankarasti enää 
koskaan avaamasta portteja. 

Sitten he kaikki yhdessä ajoivat possut 
takaisin karsinaan ja Timo palasi takaisin 
pellolleen. 


Tiina eläintarhassa 


Tiina oli aivan innoissaan, sillä isoäiti oli 
luvannut viedä hänet eläintarhaan. 

Isoäitiä nauratti. - Tiina pieni, oletko var¬ 
ma, ettet väsy siellä? Siellä on niin paljon 
nähtävää. 

Tiina oli väsynyt ja hänen jalkojaan särki 
jo apinahäkkien luona, mutta silti häntä 
nauratti niiden hupaisa leikki. 

Pingviinit olivat eri hassun näköisiä taa- 
pertaessaan altaassa, mutta Tiinan pienet 
jalat olivat niin kovin kipeät. 

Tiina huokasi syvään, kun he kävelivät 
jääkarhuvuorelle, mutta hän melkein 
unohti kipeät jalkansa katsellessaan kar¬ 
hujen iloista pulikointia vedessä. 

Väsymys oli saada vallan pikku Tiinassa, 
mutta simpanssien teekutsut saivat hänet 
vallan hykertämnään ihastuksesta. Ne 
heittelivät teetä toistensa päälle! 

- Haluaisitko ratsastaa kamelilla? kysyi 
isoäiti. 

Tiina nyökkäsi, sillä hän oli liian väsynyt 
puhumaan. 

Kameli keinahteli pitkin polkuja ja Tii¬ 
naa nauratti. Oli hauska nähdä kaikki eläi¬ 
met ja koko eläintarha kamelin selästä kä¬ 
sin. 

Tiina haukotteli mennessään sinä iltana 
vuoteeseen. 

- Arvaapa mitä, isoäiti, hän sanoi. - Tun¬ 
tuu ihan siltä kuin istuisin vieläkin sen 
vanhan, hassun kamelin ^elässä. 

Mutta siitä huolimatta Tiina vaipui heti 
syvään uneen. 

Töllin Tainan 
tilkkuseinä 


Eräänä päivänä, kun ulkona oli oikein tyl¬ 
sää ja märkää, päätti Töllin Taina, lystikäs 
pikku neiti, tehdä jotain piristävää mökil¬ 
leen. Hänpä laittaisi uudet, sievät seinäta- 
petit. 

- Minäpä paperoin ikkunan ympärillä 
olevan seinän, hän päätti. 

Pian hän oli täydessä työn touhussa. Tuo¬ 
lin hän tarvitsi yltääkseen korkealle. Pais¬ 
tinpannu kelpasi liima-astiaksi, lusikka se¬ 
koittamista varten ja isolla harjalla hän 
voisi levittää liimaa. 

- Mutta eihän minulla ole tapetteja, tote¬ 
si Taina onnettomana. 

Ei, mutta olihan hänelle sittenkin! Taina 
muisti äkkiä, että hänellä oli kaapissa ta- 
pettimallikirja. Siitä hän sai loistavan aat¬ 
teen. 

Jos hän leikkaisi sivut irti, hän voisi lii¬ 
mata ne seinälle. 

Töllin Taina teki lujasti töitä ja lopetettu¬ 
aan hän jäi onnellisena seisomaan seinän 
eteen ja ajatteli, että hänen seinänsä on 
maailman paras seinä. Siinä oli kaikkea vä¬ 
riä ja koukeroa mitä kuvitella saattoi. 

- Se muistuttaa aivan kaunista tilkku¬ 
täkkiä, jossa on ikkuna keskellä, tuumi 
pikku neiti. 




Eläinlääkärillä 


Eläinlääkärillä 
oli ollut kiire päivä. 

Papukaija oli nielaissut 
kokonaisen porkkanan, 
lammas oli kellahtanut 
kumoon niitylle, 

kissa oli juuttunut kynsistä mattoon, 
koira oli haukkunut itsensä 
läkähdyksiin tavoittaessaan sammakkoa, 
kala oli karannut vesivadista 
Ja nyt vielä hiiri oli kateissa 
Voitko sinä auttaa eläinlääkäriä 
löytämään sen tästä kuvasta? 




j 

Leopardin 
täplät 


t" 


Leopardi täpliään 
ei tahtonut enää kantaa 
Se osti purkin väriä 
joka oli kuin keltaista santaa 

Se täplät peittoon maalasi 
- vaan ken sitä enää tunnisti? 
Ja nyt se istuu, odottaa, 
että sade maalin irrottaa 



puhdistaa puutarhan rikkaruohoista, se 
tuumi. 

Sattuipa kulkemaan kiltti orava ohi. Se 
kuuli menninkäisen toivomuksen. Se meni 
heti hyvän haltiattaren luo ja kysyi, voisiko 
tämä täyttää toiveen. 

- Helppo juttu, haltiatar sanoi. - Minä 
menenkin tapaamaan menninkäistä jo 
tänä iltana. 

Pimeän tultua haltiatar meni tapaamaan 
menninkäistä mukanaan mitä somin pieni 
puutarhalapio. 

- Tämä on sinulle, haltiatar sanoi ja ojen¬ 
si lapion menninkäiselle. - Mutta muista, 
että saat työskennellä vain ihmisten nuk¬ 
kuessa, sillä kukaan ei saa tietää, että sinä 
olet olemassa. 

- Voi kiitoksia, sanoi menninkäinen. - 
Muistan varmasti. 

Ja siitä lähtien menninkäinen on ollut 
hyvin onnellinen. Joka yö se kaivelee ja 
siistii puutarhaa. Mutta päivisin se piilek¬ 
sii samassa paikassa kuin ennenkin, ja pie¬ 
ni lapio on myös piilossa lehtien seassa. 

Ihmiset, jotka puutarhan omistavat, ei¬ 
vät voi käsittää, mikseivät rikkaruohot 
enää rehota heidän puutarhassaan. 


Menninkäinen 

puutarhurina 


Menninkäinen istui puutarhan kukkamät- 
täällä ja tunsi itsensä hyvin yksinäiseksi ja 
ikävystyneeksi. Kaiket päivät se katseli 
puita ja rikkaruohoja, kastui sateella ja hi¬ 
koili kesäisin. 

- Kunpa minulla olisi lapio, jolla voisin 

Oli keskiyö. Lelukaapin ovi avautui hyvin 
varovasti ja Teddykarhu kurkisti ulos. 

- Kaikki hyvin, se kuiskasi. - Ei ketään 
näkyvissä. 

Niin vyöryivät kaikkia lelut ulos kaapis¬ 
ta. Oli nukkeja, eläimiä, pehmeitä mussuk- 
kaleluja sekä myös Pena, punainen pieni 
veturi. 

- Kaikki, jotka tahtovat mukaan Uni- 
maahan, astukaa vaunuun, se puuskutti ja 
kaikki pienet lelut hyppäsivät kyytiin. 

Niin ne lähtivät matkaan Teddykarhun, 
Pandakarhun ja kaikkien nukkien jäädes¬ 
sä pitämään tanssiaisia soittorasian tah¬ 
dissa. 

- Tämä on totisesti hauskempaa kuin 
nukkua tuossa kamalassa, pienessä lelu- 
kaapissa, tuumi Teddykarhu. 

Samassa saapui Pena-veturi pienine 
matkustajineen. 

- Kamalaa, joku tulee! Äkkiä takaisin 
kaappiin! huudahti Pandakarhu. 

Yhdessä hujauksessa kaikki kupsahti¬ 
vat takaisin kaappiin. Kaikki paitsi Teddy¬ 
karhu parka, joka oli liian kömpelö. Ovi pa¬ 


mahti kiinni ja se raukka jäi ulkopuolelle. 

Seuraavana aamuna Mari löysi Teddy¬ 
karhun lattialta. 

- Mitä ihmettä sinä olet puuhaillut vii¬ 
me yönä. Teddy? hän kuiskasi. - Minusta 
tuntuu, ettet sinä mielelläsi nuku pimeäs¬ 
sä kaapissa. Ole huoleti, saat tulla minun 
viereeni ensi yöksi niin sinun ei tarvitse pe¬ 
lätä pimeää. Eikö se olisikin mukavaa? 

Ja Teddykarhu murahti tyytyväisenä. 

Kotimatka 

Kadut kaikuu naurusta, 
kun lapset palaa koulusta 
Päivän työ on päättynyt 
ja leikin aika alkaa nyt 

On äiti ruuan laittanut 
ja vehnäpullan leiponut 
Aterian saatuaan 
menee koira ovelle haukkumaan. 

Vihdoin lelut pakataan 
ja kaikki käyvät nukkumaan. 





Kun Tomi kiipesi puuhun 


Eräänä kauniina aamuna äitikissa venyt¬ 
teli ja hyppäsi istumaan aurinkoiselle ik¬ 
kunalaudalle. - Tänään on ensimmäinen 
kevätpäivä, se sanoi, joten minä vien teidät 
puutarhaan harjoittelemaan kiipeilyä. 

- Kas niin, kissanpojat, katsokaa tark¬ 
kaan mallia, se sanoi ja kiipesi puutarhan 
portin päälle terävien kynsiensä varassa. 
Pennut seurasivat sitä silmä kovana. Seu- 
raavaksi se kapusi puutarhavajan katolle, 
josta se loikkasi tyylikkäästi kultapiisku¬ 
jen sekaan säleaidan viereen. 

- Tehkää perässä, se komensi ja ryhtyi 
terottamaan kynsiään aitaan. Sen jälkeen 
se kiipesi ylös omenapuuta pennut kan¬ 
noillaan. 

- Erinomaista, naukaisi emokissa, huo¬ 
masi samassa naapurin kissan ja meni jut¬ 
telemaan sen kanssa. - Leikkikää täällä kil¬ 
tisti kunnes palaan, se sanoi lähtiessään. 

Kissanpojat leikkivät ja odottivat. Ne 
leikkivät hippaa ja takaa-ajopeliä, mutta 
sitten Miisu ehdotti; - Minäpä keksin. Men¬ 
nään harjoittelemaan kiipeämistä. 

Tomin mielestä ajatus oli hyvä ja niin ne 
menivät. Ne keksivät kilpailun, jossa Tomi 
ja Maisu kiipesivät toiseen puuhun ja Timi 
ja Miisu toiseen. 


Miisu ja Timi pääsivät nopeasti puun lat¬ 
vaan, mutta Tomilla ja Maisulla oli vielä 
pitkä matka kavuttavana, sillä heidän 
puunsa oli korkeampi. - Käännytään jo ta¬ 
kaisin, Maisu sanoi, mutta Tomi tahtoi jat¬ 
kaa vielä ylöspäin. Maisu jäi oksalle odotta¬ 
maan. - Tomi, tule takaisin! se naukui, mut¬ 
ta Tomi vain jatkoi kiipeämistä. 

- Sinä tipahdat maahan! varoitti Timi. 
Tomi oli jo talon katonharjan tasalla. Se 
näki linnunpesän munineen ja rouva Mar¬ 
jasen sijaamassa vuoteita yläkerran huo¬ 
neessa. Ja yhä vielä se kiipesi ylöspäin. 

Pian Tomi naukaisi: - Olen latvassa! Ja 
niin se olikin. 

Se vilkutti tassullaan, mutta sen sisaruk¬ 
set olivat kauhuissaan. - Sinä putoat! ne 
mourusivat peittäen silmät tassuillaan. 

Samalla hetkellä niiden emo palasi ja 
näki pentujen tuijottavan yläilmoihin. - 
Tomi, miksi ihmeessä kiipesit tuonne? 
Sinä putoat! 

Tomin rinta paisui ylpeydestä. - Ei mi¬ 
nulla ole mitään hätää, se sanoi. - Tulen 
ihan kohta alas. 

Oikeastaan Tomi ei uskaltanut tulla alas 
ja siksi se teeskenteli, ettei se halunnut¬ 
kaan. 

Päivällisaikaan herra Marjanen käveli 
puutarhaan ihailemaan aurinkoista säätä 
ja huomasi äkkiä Tomin puussa. - Tuo ty¬ 
perä kissanpentu ei uskalla tulla alas, hän 
sanoi ja juoksi hakemaan tikkaita. Mutta 
tikkaat olivat liian lyhyet ja niinpä herra 
Marjanen hälytti palokunnan paikalle. 

Pian palokunnan iso, punainen auto jo 
kääntyikin pihaan. - Autamme sen hetkes¬ 
sä alas, palomies huuteli kiivetessään tik¬ 
kaita ylös. Hän nappasi Tomin puun oksal¬ 


ta, pisti sen taskuun ja kapusi takaisin alas. 
Tomi raukkaa paleli. Se vietiin keittiöön 
saamaan lämmintä maitoa ja palomiehelle 
tarjottiin kahvia ja kakkua. 

- Tomi, sanoi emokissa vakavana, sinun 
tulee olla varovaisempi. Palomiesten tehtä¬ 
vänä on sammuttaa tulipaloja, ei auttaa 
alas puissa kyyhöttäviä kissanpoikia. 

Mutta Tomi oli liian uupunut kuullak¬ 
seen. Se oli vaipunut sikeään uneen! 

Ylpeä tammi 

Kasvot metsässä vanha tammi. 
Ylpeä ettei ollut jokin muu 
oli tämä julkea puu. 

Se vaiti seisoi 

Kuuset, koivut nauroivat. 

Mutta oksien kohotessa korkeuksiin 
se tuijotteli taivaisiin. 

Se koppava oli 

Naurakoot kuuset ja koivut 
Niin suuri oli ylpeys tammen sen 
että ilma täytti pian sisuksen. 

'Se halkesi 


Pirressä, joka seurailee Merviä joka paik¬ 
kaan, äiti sanoi. - Vieläkö tähän pitäisi koi¬ 
ranpentukin ottaa? 

Mutta isä toivoi koiraa kovasti, samoin 
kuin Mervikin, joten lopulta äiti suostui. 

Pirre oli vähän hermostunut, kun pieni, 
ruskea koiranpentu muutti taloon asu¬ 
maan, mutta pian se tuli huomeiamaan, 
että koira oli hauska kumppani. Koira ris¬ 
tittiin Petteriksi. Se oli kova leikkimään. 
Pirre ja Petteri leikkivät hännän takaa- 
ajoa, piilosta ja ota-kiinni-mistä-saat -peliä. 
Pirre oppi pitämään uudesta leikkitoveris- 
ta hyvin paljon. Tottahan se piti edelleen 
Mervistäkin, mutta nyt kun sillä oli seuraa, 
sen ei enää tarvinnut kulkea Mervin peräs¬ 
sä. 

Äiti oli hyvin iloinen, kun Pirre ei enää ai¬ 
heuttanut harmia, ja hän oli varsin tyyty¬ 
väinen, kun oli sittenkin suostunut otta¬ 
maan perheeseen koiranpennun. 


Pirren uusi 
leikkitoveri 

Pirre oli Mervin harmaanvalkoinen pieni 
kissanpoikanen. Pirre oli kovin kiintynyt 
Merviin ja seurasi emäntäänsä kaikkialle. 
Eräänä päivänä se kulki Mervin perässä 
kouluun asti ja erään yläluokan oppilaan 
piti kiikuttaa Pirre takaisin kotiin kesken 
päivän. Toisen kerran Pirre taas seurasi 
Merviä serkkutyttö Paulan kotiin asti. 

Kun Mervin isä eräänä päivänä ehdotti, 
että perheeseen hankittaisiin vielä lisäksi 
koiranpentu, Mervin äiti huokasi. 

- Eiköhän meillä ole riesaa jo kylliksi 

Taikaneula 


Neiti Kiljunen, joka luuli että hänellä oli 
upea laulunääni, päätti esiintyä syntymä¬ 
päiväjuhlissaan uudessa leningissä. Kii¬ 
reessä kengänkorko tarttui hameen hel¬ 
maan repäisten sauman auki ja neiti Kilju¬ 
nen korjasi vahingon hakaneulalla. 

Neiti Kiljunen ei osannut aavistaakaan, 
ettei hakaneula ollut mikään tavallinen, 
vaan taikaneula. 

Hänen laulaessaan kaikki haukottelivat, 
kunnes laulu päättyi lyhyeen. Taikaneula 
ponnahti auki, neiti Kiljunen kiljaisi vii¬ 
meisen vihlovan soraäänen ja vaikeni. 

Hänen veljenpoikansa Hessu löysi haka¬ 
neulan. Hessu oli laiskuri. Hän ei tahtonut 
mennä pelaamaan jalkapalloa voimistelu¬ 


tunnilla ja sitoi jalkaansa kääreen, jonka 
sitten kiinnitti hakaneulalla. Mutta kou¬ 
lussa hakaneula ponnahti auki ja niittäsi 
Hessun jalan kiinni tuolinjalkaan. Voi että 
kaikilla oli hauskaa, kun Hessu yritti pääs¬ 
tä ylös. 

Siivooja löysi hakaneulan ja heitti sen 
roskakoriin, joka tyhjennettiin kylän kaa¬ 
topaikalle. Sieltä sen löysi harakka, joka 
vei sen mennessään. 

Tällä hetkellä taikaneula pitää lomaa 
eräällä syrjäisellä ohrapellolla variksenpe- 
lättimen nutun kiinnikkeenä. 

Haapaiva 


Jarmo ja Susanna pitivät hyvin paljon isos¬ 
ta siskostaan Jaanasta, joka oli heitä aika 
tavalla vanhempi. 

Jaanan oli määrä mennä pian vihille kir¬ 
kossa, pitkässä valkeassa puvussa. Hän oli 
tietenkin valinnut Susannan morsiusnei¬ 
doksi ja Jarmon sulhaspojaksi. 

Viikkokaudet Jaana ompeli iltaisin mor- 
siuspukuaan. Susanna oli varma, että Jaa¬ 
na vetäisi vertoja kauneimmallekin prin¬ 
sessalle puhtaan valkoisessa pitsisessä pu¬ 
vussa ja hunnussa. Jaanan morsiuskimp- 
pu sidottiin vaaleanpunaisista, valkoisista 
ja sinisistä kukkasista, ja samat värit tois¬ 


tuivat Susannan leningissä. 

Hääpäivän aamuna äiti auttoi Jaanan 
morsiuspukuun ja järjesti vielä kruunun 
ja laahuksenkin, kun taas Kirsti-täti avusti 
Susannaa ja Jarmoa pukeutumisessa. 

Ennen kuin he huomasivatkaan, oli jo 
aika lähteä kirkkoon. Ja kun seremonia oli 
päättynyt ja Jaana oli vihitty miehensä Pe¬ 
trin kanssa, kaikki astuivat ulos kirkosta 
pihamaalle, jossa otettiin valokuva. 

Susannalla ja Jarmolla oli ollut jännittä¬ 
vä päivä, jota kumpikaan heistä ei unohtai¬ 
si koskaan! 


- 562 - 


Turhamainen 

Olipa siamilaiskissa nimeltä Shantung, 
joka oli kovin turhamainen. 

Joka päivä se meni ihailemaan peiliku¬ 
vaansa lammen kirkkaasta pinnasta. Lam¬ 
messa asustavat sammakot nauroivat sille 
ja sanoivat: - Jonain päivänä et enää ole 
yhtä kaunis. 

Mutta Shantung vastasi: - En usko teitä, 
ja heilautti häntäänsä uhmakkaasti. 

Niinpä sammakot punoivat juonen tur¬ 
hamaisen kissan ojentamiseksi. Seuraava- 
na päivänä ne piiloutuivat lammen rannal¬ 
la kasvavaan pitkään ruohikkoon ja ryhtyi¬ 
vät odottamaan. 

Eipä aikaakaan, kun Shantung saapui 
ihailemaan kuvajaistaan. Yhtäkkiä sam¬ 
makot alkoivat kurnuttaa ja tömistellä koi¬ 
piaan kovaan ääneen. Shantung säikähti, 
menetti tasapainonsa ja molskahti lam¬ 
peen. Lammen rannat olivat matalat, joten 
se pääsi pian kuiville miukuen surkeasti. 

Ja sammakoilla oli hauskaa! Shantung 
parka oli todella kurjan näköinen. Märkä 
turkki liimautui pitkin luisevia kylkiä ja 
viikset roikkuivat. Se juoksi aina kotiin 
saakka ja kuivatteli siellä turkkiaan pie¬ 
nen ikuisuuden. 


Kalansaalis 

Olen aimo kalamies 
ja ongin mistä vaan, 
jos joskus onkin otsa hies, 
mä saalista aina saan. 

Pidän paljon sammosta, 
mutten sano harhaan, 
kun kylän vanhasta lammesta 
sain mä kalan parhaan. 

Sen kyljet hohti hopeaa, 
sen evissä loisti kulta, 
ja pyrstön iskut nopeaa 
oli sateenkaaren tulta. 

Se katsoi silmin suruisin, 
pysähdyin ihmeen eteen. 

Päätin: vaikka nälkään nääntyisin 
- heitin sen takaisin veteen. 

_ J 



siamilaiskissa 

Mutta sammakoiden juoni oli onnistu¬ 
nut, eikä Shantung enää koskaan mennyt 
ihastelemaan kuvajaistaan lammen kal¬ 
vosta. 












Raidallinen 

kaulaliina 

Eläintarhan vahtimestari herra Neuvonen 
rakasti eläimiä samoin kuin vaimonsa, 
rouva Neuvonen. Eräänä päivänä rouva 
Neuvonen keräsi kasaan kaikki muista 
neuleista jääneet langantähteet, joissa tois¬ 
tuivat kaikki sateenkaaren värit. Sitten 
hän ryhtyi neulomaan kovalla touhulla. 

- Teen sinulle raidallisen kaulaliinan, 
hän sanoi hymyillen herra Neuvoselle. 
Mutta herra Neuvonen kauhisteli mieles¬ 
sään kirkuvia värejä. 

Kaulaliina venyi ja venyi ja VENYI, kun¬ 
nes se kiemurteli lattialla kuin kirkasrait- 
ainen käärme. 

Lopulta rouva Neuvonen päätteli neu¬ 
leen. - Kas noin, nyt se on valmis, hän sanoi. 

- Kiitos, sanoi herra Neuvonen hiljaa. - 
Laitan sen heti kaulaan. 

- Minähän vain kiusoittelin sinua, kulta¬ 
seni, nauroi rouva Neuvonen. - Kaulaliina 
on Karoliina Kirahville. Sen pitkä kurkku 
tulee niin helposti kipeäksi talvisaikaan. 

Rouva Neuvonen meni kietomaan pit¬ 
kän liinan Karoliinan kaulaan ja Karoliina 
oli riemuissaan. Liinan kirkuvat värit eivät 
häirinneet sitä tippaakaan. 

- Sinä olet viisas, sanoi herra Neuvonen 
myhäillen vaimolleen. Ja Karoliina Kirah¬ 
vi oli ihan samaa mieltä. 



Surullinen 

prinsessa 

Kauan sitten eli kultaisessa linnassa surul¬ 
linen pikkuprinsessa. Koskaan hän ei hy¬ 
myillyt. 

Palvelijat yrittivät parhaansa mukaan 
ilahduttaa prinsessaa. - Inhoan puuroa, 
tiuskahti prinsessa. - Viekää se pois ja tuo¬ 
kaa sen sijaan jäätelöä. 

Kokki totteli ja kiiruhti keittiöön. 

Linnan takana oli kaunis puutarha. Prin¬ 
sessa kävi usein katselemassa, kun puutar¬ 
huri istutti ruusupuita. 

- Älä koske, puutarhuri varoitti kerran. - 
Piikit ovat teräviä. 

Mutta prinsessa tarttui silti ruusuun. - 
Aih, hän kirkaisi. - Puu pisti sormeeni. Toi¬ 
mita se heti pois täältä. 

Samalla hetkellä paikalle ilmestyi kau¬ 
nis haltiatar. 

- Nyt olet tuhma tyttö, haltiatar sanoi. - 
Sinun on aika oppia olemaan iloinen. 

Prinsessa hymyili hieman ja sanoi: - 
Kuinka sen oppisin? 

- Kurkista kauneuden järven veteen, 
haltiatar vastasi. 

Prinsessa toimi haltiattaren neuvon mu¬ 
kaan. Kurkistaessaan veteen hän näki on¬ 
nelliset, hymyilevät kasvot. Hänen omat 
kasvonsa. 

Tällä välin haltiatar oli kadonnut sanaa¬ 
kaan sanomatta. Ja siitä päivästä lähtien 
prinsessa oli maailman iloisin ja onnellisin 
ihminen. Eikä hän koskaan unohtanut hy¬ 
vää haltiatarta. 

Saippuakuplat 

Kuplia nousi kymmenen 
pinnalta saippuavaahdon sen. 
Montako niistä mä puhkaisen, 
että jäljelle jäisi kuusi? 

Kahdeksan lattiaan laskeutui, 
pintaan sen rikkoutui 
Montako niistä tuhoutui, 
kun jäljelle jäi neljä? 

Iso kupla yksinään 
ilmassa leijuu enää 
Montako pitää puhaltaa, 
että niitä olisi kolme? 

is^v^ vf yfjdu ‘vfjdu :snv'isva vd^iQ 



Arin taikasaippua 

Ari joutui illalla kunnon kylpyyn, mikä oli¬ 
kin aivan oikein, sillä hänen polvensa oli¬ 
vat liasta mustat. Hän kapusi kylpyam¬ 
meeseen mukanaan kolme laivaa ja sukel¬ 
lusvene. Hyllyllä seisoi hymyilevä, keltai¬ 
nen ankkakin, mutta se sai jäädä paikoil¬ 
leen. Sen nimi oli Saippua-ankka, koska se 
oli tehty ihanasta vaahtoavasta, keltaisesta 
saippuasta. Ari ei hennonnut käyttää sitä, 
sillä hän pelkäsi ankan kuluvan loppuun. 

- Muista hangata polvet puhtaiksi, äiti 
huuteli viereisestä huoneesta. 

- Selvä on, Ari vastasi. Mutta sen sijaan 
hän teki sataman laivoilleen. Sitten hän 
leikki hainetsintää sukellusveneellä. 


Ja sitten tapahtui jotain vallan merkillis¬ 
tä: 

- Kvaak, kvaak! kuului ääni hyllyltä. Se 
oli Saippua-ankka, joka samassa pudottau¬ 
tui molskahtaen kylpyveteen. 

- Hei, sinä kastut! huudahti Ari. 

- Kvaak! Ankat pitävät vedestä. Saippua- 
ankka vastasi. Sillä oli hurjan hauskaa rä- 
piköidessään ammeessa ja ihme ja kum¬ 
ma, kun se lopulta palasi takaisin omalle 
hyllylleen, se oli täsmälleen yhtä iso kuin 
ennenkin. 

Taaskin kuului äidin ääni: - Oletko jo 
pessyt polvesi? 

- Ne on pesty, Ari vastasi. - Saippua-ank¬ 
ka teki sen minun puolestani. 

Kananmuna Kalle 



Kananmuna Kalle 
katsoo aidan alle, 
paistinpannuun tippuuko, 
vai kattilaanko päätyy? 




Marius merikäärme 


niä lihavia kaloja. Ne oikeastaan odottavat 
tulevansa syödyiksi. 

- Vie minut sinne, pyysi ahne merikäär¬ 
me. 





Aatu oh delfiini, joka asui meressä. Yksi 
sen naapureista oh Marius merikäärme. 
Aatu ystävineen tuli pian huomaamaan, 
että merenpoukama olisi paljon miellyttä¬ 
vämpi asuinpaikka ilman Mariusta, sillä 
tämä ahmi suuhunsa pikkukaloja. 

- Miten me pääsemme siitä eroon? ih¬ 
metteli Kalevi Kolja. 

Kaikki delfiinit ovat älykkäitä ja viisaita, 
ja Aatu oh viisain kaikista. Syvässä Meri- 
metsässä oh paikka, jonka se yksin tunsi. 
Kukaan muu ei ohut koskaan käynyt siellä. 
Niinpä se eräänä päivänä ui Mariuksen luo 
kuiskaten; 

- Tiedän paikan, joka aivan kuhisee pie- 


Se seurasi Aatua läpi tuhansien luolien ja 
sokkeloiden. Lopulta se innoissaan kiiruh¬ 
ti Aatun ohi. 

Ja sitä delfiini oh odottanutkin. Se piilou¬ 
tui meriheinien taakse merikäärmeen ui¬ 
dessa loitommas ja loitommas... kunnes 
Aatu uskalsi lähteä paluumatkalle ystä¬ 
viensä luo. Niille se kertoi: 

- Marius on kaukana Syvässä Merimet- 
sässä. Se ei koskaan enää tule takaisin. 

Ja kaikki merenpoukaman asukkaat 
huusivat: - ELÄKÖÖN! 

Kaljun 
kumma kynä 


Kaiju Kuusosella oli kummallinen kynä. 
Se näytti aivan tavalliselta kynältä, mutta 
tavallinen se ei ollut. 

Eräänä päivänä Kaiju kirjoitti ostoslis¬ 
taa äidin sanellessa, mutta kun hänen piti 
kirjoittaa puoli kiloa voita, kynä kirjoitti¬ 
kin puoli kiloa nakkeja. Kun piti kirjoittaa 
paketti kauraryynejä, kynä kirjoitti ”iso 
kaali”! 

Kun Kaijun äiti näki mitä Kaiju oli kau¬ 
pasta tuonut, hän huudahti: - Kaiju, miksi 
sinä kirjoitit nakkeja ja kaalia, kun sinun 
piti kirjoittaa voita ja kauraryynejä? 

- En minä niin kirjoittanut, vastasi Kai¬ 
ju. - Kynä kirjoitti. Se on hyvin kummalli¬ 
nen kynä. 

- Niinpä onkin, myönsi äiti. - Sellaista 



me emme tarvitse, hän jatkoi tiputtaen ky¬ 
nän roskakoriin. 

Mutta kummallinen kynä kieri ulos ros¬ 
kakorista takaisin Kaijun huoneeseen. 

- Hei, sanoi kynä Kaijulle. - Se taisi olla 
aika tyhmä temppu, vai mitä? 




- Niin oli, vastasi Kaiju. 

Samassa rouva Kuusonen astui huonee¬ 
seen, huomasi kynän ja huudahti: - Mitä 
tuo kynä täällä tekee? Minähän heitin sen 
roskakoriin! 

- Nii-in, sanoi Kaiju, mutta se on luvan¬ 
nut, ettei se enää koskaan kirjoita mitään 
väärin. 

Ja siitä päivästä lähtien tuo kummalli¬ 
nen kynä kirjoitti muistiin vain sellaiset 
ostokset, joita rouva Kuusonen oli kaupas¬ 
ta halunnutkin. 

Tottelematon Tepsu 



kuullut Tapanin huutoa ja sitä pelotti. 

Silloin tuli iso koira paikalle, nuuhkaisi 
Tepsua ja sanoi: 

- Oletko eksynyt, vai? Te kaikki koiran¬ 
pennut olette samanlaisia. Juoksette liian 
kauas, ettekä sitten löydä enää takaisin. 
Seuraa minua. 

Sitten se lähti näyttämään tietä Tepsulle. 
Pian ne löysivät Tapanin ja Tepsu sanoi: 

- Hau hau, täällä olen! 

Tapani halasi sitä. - Muistakin, ettet 
enää koskaan karkaa, hän sanoi. 


Tepsu oli pieni valkoinen koiranpentu, jos¬ 
ta oli oikein hauskaa leikkiä Tapanin kans¬ 
sa puutarhassa. 

Eräänä päivänä he menivät niitylle, jon¬ 
ne päästäkseen täytyi kulkea kahden tien 
yli. Tepsu ei viihtynyt hihnassa. Kun Tapa¬ 
ni päästi sen vihdoin irti, se ajatteli: 

- Miksi hän laittaa minulle hihnan kau¬ 
laan? Se on alentavaa. Sitten se juoksi suo¬ 
raa päätä pitkään heinikkoon. 

Tapani huuteli sitä, mutta se ei tullut ta¬ 
kaisin. 

- Missähän se oikein on? Tapani ajatteli. 
- Minäpä heitän kepin. Tepsusta on haus¬ 
kaa tuoda se minulle takaisin. 

Hän heitti keppiä monta kertaa, mutta 
Tepsua ei näkynyt. 

Tepsu raukka oli eksynyt. Se oli ajatellut 
juosta poispäin vain vähän matkaa, mutta 
korkeassa ruohikossa se ei nähnyt eteen 
eikä taakse. Se juoksi niin kauas, ettei enää 














Kissa 




Kissa, kissa, 
minne meet, 
kun yö on synkkä, 
muut väsyneet? 

Kissoja toisia tervehtimään, 
vai hiirulaisia metsästämään? 
VAI 

lennätkö sinä luudalla 
pääsiäisnoidan takana? 


Kaksi käkeä 


Käkikellossa asusti kaksi käkeä, jotka kuk¬ 
kuivat tunnit vuorotellen. Kukaan ei aavis¬ 
tanut, että niitä tosiaankin oli kaksi, koska 
ne olivat ihan samanlaiset. Paitsi että toi¬ 
nen käki kukkui aina ajallaan ja toinen 
myöhästyi. 

- Anteeksi, sanoi käki veljelleen. - Seu- 
raavan kerran, kun on minun vuoroni, ku¬ 
kun varmasti ajallani. Mutta tietenkin se 
myöhästyi taas. 


Täsmällistä käkeä se harmitti. Niinpä se 
päätti keksiä keinon veljensä auttamisek¬ 
si. - Minäpä tiedän, se sanoi. - Minä laitan 
keittiön kellon sanomaan ”pim” kaksi mi¬ 
nuuttia ennen sinun kukuntavuoroasi. 

Niin se tekikin. Kun keittiön kello sanoi 
”pim”, myöhästelevä käki lopetti heti muut 
touhunsa, kiiruhti käkikellon ovelle ja kuk¬ 
kui tunnit kirkkaalla ja kantavalla äänellä. 

Eikä se enää koskaan myöhästynyt. 

Heimo Hämähäkki ja Eetu Etana 


- Olisipa minullakin tuollainen asuintalo, 
Heimo Hämähäkki sanoi Eetu Etanalle 
ihaillen Eetun kotiloa. 

- Ja minä toivoisin, että minulla olisi 
tuollainen seitti, jossa voisin asustaa, Eetu 
vastasi. 

- Kas, tuossa on saksanpähkinän kuori. 
Heimo huomasi. - Siitähän minä saan ma¬ 
jan itselleni. 

- Ja tuossa on rullalankaa, totesi Eetu. - 
Siitä minä kudon verkon itselleni. 

Heimo onnistui kohottamaan kuorta ja 
ryömi sen alle - mutta sitten se ei päässyt¬ 
kään enää ulos. 

- Täällä on pimeää, se huuteli. - Eetu, 
auta minua pois täältä. En pidä tästä talos¬ 
ta. 

Mutta Eetu oli ryhtynyt purkamaan lan¬ 
kaa tehdäkseen verkon ja sotkeutunut sii¬ 
hen. - En voi liikkua, se valitti. 

c -^ 

Arka hiirulainen 

Fuun onkalossa kolossaan 
asuu arka hiiri 
Soma onkin sillä 
oma kotipiiri 
Kun ruokatavarat siltä 
joskus ovat loppu, 
vasta silloin hiirulaisen 
ulos tulee hoppu. 

Ei koskaan sitä näe, 

niinkin voisi luulla, 

vaan jos tarkkaan kuvaa katsot, 

näät sen kotikolon suulla 



Samassa saapui Sami-kissa paikalle ja al¬ 
koi leikkiä saksanpähkinän kuorella. Se 
käänsi kuoren ympäri ja Heimo kömpi 
sieltä nopeasti takaisin hämähäkinseitil¬ 
leen. Sitten Sami tuuppasi lankarullan 
pyörimään ja lanka irtosi Eetun ympäriltä. 

- En tahdo enää kotilotaloa, sanoi Hei¬ 
mo. 

- Enkä minä seittiä, totesi Eetu. 

- Kiitos, Sami, ne sanoivat yhdestä suus¬ 
ta. Mutta kissanpentu ei enää kuullut. Se 
taiteili puun oksalla kuvitellen olevansa tii¬ 
keri. 

Petri oli löytänyt metsästä pienen lohi¬ 
käärmeen poikasen. Hän tiedusteli isäl¬ 
tään, voisiko lohikäärme tulla heille asu¬ 
maan, mutta isä sanoi nauraen: - Ei takuul¬ 
la. 

Silloin Petri päätti. Hän pakkasi pussilli¬ 
sen omenia ja karviaismarjapiiraan ja kii¬ 
ruhti metsään. 

- Minä vien sinut tänään eläintarhaan, 
hän sanoi lohikäärmeelle. 

Lohikäärme puuskutti pienen tuliryö- 
pyn ja nielaisi omenat sekä karviaismarja¬ 
piiraan. 

He kävelivät pitkän matkan eläintar¬ 
haan saakka. Perillä he tapasivat tärkeän 
näköisen herran. 

- Mikäs sinulla siinä on? hän kysyi. 

- Vain pieni lohikäärme, jolla ei ole ko¬ 
tia, Petri vastasi. 

Mies ilahtui. Eläintarhassa ei ollutkaan 
ennestään yhtään lohikäärmettä. 

- Hyvä on, hän sanoi. - Jos se jää tänne 
asumaan, me rakennamme sille oman ki¬ 
van kodin, ja sinä voit tulla katsomaan sitä 
milloin vaan haluat. 

Pieni lohikäärme jäi tyytyväisenä eläin¬ 
tarhaan ja joka lauantai Petrin isä vei Pe¬ 
trin autolla katsomaan sitä. 

Lohikäärme kasvoi tietenkin hyvin, hy¬ 
vin isoksi. Mutta Petri muisti aina viedä sil¬ 
le pussillisen omenia ja karviaismarjapii¬ 
raan tuliaisiksi. 


Isoäidin luona 


Aija kulki metsäpolkua poimien kukkia, 
kunnes hän saapui mökille, jonka ovi oli 
auki. Hän näki viihtyisän tuvan vanhoine 
huonekaluineen ja kiillotettuine kuparias- 
tioineen. Sitten hän huomasi vanhan eu¬ 
kon, joka tarkkaili häntä silmälasiansa ta¬ 
kaa. 

Aija punastui ja kysyi: - Tahtoisitko 
nämä kukat? 

Vanha eukko hymyili ja kiitti kauniisti 
kukista. Sitten hän pyysi Aijaa sanomaan 
häntä vain isoäidiksi, kuten kaikki muut¬ 
kin tekevät. 

Hän tarjosi Aijalle erinomaisen hyvää 
mehua, kirsikkapiirakkaa ja piparkakku¬ 
ja. Aija viihtyi niin hsrvin, ettei olisi millään 
tahtonut lähteä takaisin kotiin. Vihdoin 
hän kuitenkin hyvästeli isoäidin ja tallus¬ 
teli kotiin oman äidin luo. 

Äiti nauroi kuultuaan Aijan kertomuk¬ 
sen. 

- Aivan kuin sinä olisit ollut pieni Puna- 
hilkka, joka vie isoäidille kukkia, hän sa¬ 
noi. 

- Ihan totta, Aija sanoi. - Hän se var¬ 
maan olikin. Mutta sitten hän meni toti¬ 
seksi ja lisäsi: - Onneksi tässä sadussa ei ol¬ 
lut sutta mukana. 


Petri ja 
lohikäärme 

Tuomas Tuhat¬ 
jalkaisen sukat 


Ilmojen viiletessä Tuomas Tuhatjalkaista- 
kin alkoi paleltaa. Varsinkin jaloista. Tuo¬ 
maksella ei nyt ihan tuhatta jalkaa tosin ol¬ 
lut, mutta sata kumminkin, ja kun niitä 
kaikkia paleli yhtä aikaa, Tuomas tunsi 
olonsa vallan kurjaksi. 

- Minä neuloisin Tuomakselle vihreät 


Puuseppäenon 

kiipeilyteline 

Lassella ja hänen sisarellaan Liisalla oli 
eno, josta oli hauska askaroida. Lapset sa¬ 
noivat häntä Puusepäksi, koska äiti oli ker¬ 
tonut, että hän oli taitava sorvailemaan 
puusta kaikenlaista. Kun Lasse ja Liisa oli¬ 
vat olleet pieniä, hän oli tehnyt heille työn¬ 
nettäviä kärryjä, vedettäviä autoja ja jopa 
kolmipyöräiset polkupyörätkin. 

Kun Lasse ja Liisa kasvoivat isommiksi, 
puuseppäeno teki heille kiipeilyvälineen, 
joka Lassen ja Liisan mielestä oli vallan 
mainio. Siinä oli puiset tikkaat, joita saat¬ 
toi kiivetä ylös ja alas ja kaksi puista tasoa, 
joille tikkaita pitkin saattoi kiivetä. 

Eräänä päivänä he leikkivät merimiestä, 
ja kiipeilyteline toimi silloin laivana. Ruo¬ 
hikko oli merta. Heillä oli hyvin hauskaa. 

Toisen kerran kiipeilyteline oli nukkeko¬ 
ti, jossa oli yksi huone ylä- ja yksi alakerras¬ 
sa. Lasse ja Liisa leikkivät nukkeja, jotka 
asuivat nukketalossa. 

Eräänä aamuna he keksivät, että kiipei¬ 
lyteline olisi mainio bussi. Samana iltapäi¬ 
vänä siitä tuli juna. Kerran se taas oli kaup¬ 
pa, josta Lasse ja Liisa myivät leikisti tava¬ 
roita ystävilleen. 

- Sinä et tehnyt lapsille pelkkää kiipei¬ 
lytelinettä, nauroi äiti enolle. - Sinä annoit 
heille samalla laivan, talon, junan ja kän 
pan! 


sukat, mutta minulla on lankaa vain yh¬ 
teen pariin, sanoi Lilli Leppäkerttu. 

- Minä neuloisin hänelle siniset sukat, 
sanoi Kaija Kovakuoriainen, mutta menul¬ 
la on lankaa vain yhteen pariin. 

- Minäpä keksin! sanoi Lilli Leppäkerttu 
äkkiä. - Minä neulon vihreät sukat, sinä si¬ 
niset, ja sitten me pyydämme kaikkia met¬ 
säkansan rouvia neulomaan vaikka minkä 
väriset sukat. Kun kyllin moni neuloo yh¬ 
det sukat, niitä kertyy tarpeeksi. Tuomas 
tarvitsee viisikymmentä paria. 

Kaija Kovakuoriainen ja Lilli Leppäkert¬ 
tu kiiruhtivat kertomaan suunnitelmasta 
Heidi Hämähäkille, Tiina Toukalle ja mo¬ 
nelle muulle tutulle rouvalle. 

Pian viisikymmentä rouvaa istui neul¬ 
omassa sukkaparia. Loppuviikosta yksi 
toisensa jälkeen saapui vieraisilla Tuomas 
Tuhatjalkaisen luo pieni paketti muka¬ 
naan. Jokaisesta paketista Tuomas löysi 
sukkaparin. Yhdestä vihreän, toisesta sini¬ 
sen, kolmannesta vaaleanpunaisen, neljän¬ 
nestä keltaisen, viidennestä ruskean, kuu¬ 
dennesta oranssin ja niin edelleen. Mutta 
Tuomas Tuhatjalkainen piti iloisista vä¬ 
reistä ja vielä onnellisempi se oli siitä, ettei 
sen jalkoja enää palellut. 

Hepsu ja 
pudonnut kuu 

Hepsu oli hassunkurisin haltia koko met¬ 
sässä. Pauli Pöllö moitti häntä usein san¬ 
omalla: - Sinun pitäisi miettiä asioita vä¬ 
hän tarkemmin. 

Eräänä päivänä lapset leikkivät metsän 
laidassa olevalla aukiolla, kun tuuli äkkiä 
tarttui keltaiseen ilmapalloon ja se karkasi 
kauas metsään. 

Sinä iltana Hepsu palasi kotiin vasta hy¬ 
vin myöhään. Oli niin pimeää, että sen oli 
vaikea nähdä mihin astui. - Oi joi, hän huo¬ 
kasi. - Missähän kuu tänä yönä piileksii? 

Hän katsoi taivaalle ja huomasi samassa 


jotain puiden oksissa. Se oli keltainen ilma¬ 
pallo, mutta sitä Hepsu ei tiennyt. - Hyvä 
tavaton! hän kiljaisi. - Kuu on pudonnut 
taivaalta! 

Hepsu kiipesi puuhun ja irrotti ilmapal¬ 
lon narun, joka oli kietoutunut oksiin. Sit¬ 
ten hän kiiruhti kotiin. 

- Pauli, hän huohotti. - Kuu on pudon¬ 
nut taivaalta. Miten sen saa sinne takaisin? 

Pauli nauroi niin makeasti, että oli tipah¬ 
taa oksaltaan. 

- Katsohan tuonne, se sanoi ja osoitti 
kuuta, joka juuri ilmestyi esiin pilven reu¬ 
nan takaa. 

- Ai piilossako se vain olikin, totesi Hep¬ 
su. Eikä Hepsua yhtään harmittanut Pau¬ 
lin nauru, olihan hän saanut kauniin, ison 
ilmapallon leikkikaluksi. 


- 573 




Sirkun 

erikoisnukke 


Sirkku oli miltei kuusivuotias ja hänen oli 
määrä aloittaa pian esikoulu. Hänen mie¬ 
lestään se tietenkin oli kovin jännittävää, 
mutta häntä huoletti eräs seikka. 

- Kuka hoitaa Vauvanukkea, Teddykar- 
hua ja Jänöpupua sillä aikaa, kun olen kou¬ 
lussa? hän ihmetteli. 

- Minä hoidan niitä, vastasi äiti. 

Sirkku tiesi, että äidillä oli tarpeeksi te¬ 
kemistä hoitaessaan Sirkun pikkuveljeä 
Juhaa ja pikkusiskoa Saaraa. 

- Ei sinulla ole aikaa hoitaa minun lelu¬ 
jani, Sirkku totesi. 

Äiti huomasi Sirkun olevan todella huo¬ 
lissaan. Sirkun kuusivuotissyntymäpäi- 
vän lähestyessä hän kuitenkin keksi rat¬ 
kaisun ongelmaan. Hän oli lelukaupassa 
ostamassa Sirkulle syntymäpäivälahjaa, 
kun hän huomasi hyllyllä sievän sairaan- 
hoitajanuken. Hän osti sen ja antoi Sirkul¬ 
le syntymäpäivälahjaksi. 

Sirkun avatessa pakettia äiti selitti: - Se 
on sairaanhoitajanukke. Se tulee meille 
asumaan, jotta se voisi huolehtia nuorem¬ 
mista nukeista sillä aikaa kun sinä olet 
koulussa. 

Sirkku oli ihastunut. 

Sairaanhoitajanukke näytti aikuismai¬ 
selta, järkevältä ja kiltiltä. 



- Varmasti se hoitaa Vauvanukkea, Ted- 
dykarhua ja Jänöpupua oikein hyvin, sanoi 
Sirkku. - Nyt voin mennä huoletta kouluun 
joka aamu, kun tiedän niiden olevan hyväs¬ 
sä hoidossa. 


Eksyneet eläimet 

Koira häkissä haukkuu 
niin että nurkat paukkuu. 

Sika kopissa viihdy ei 
ja hevosen tie karsinaan vei. 
Kaniini on tallissa 
aivan pahassa mallissa. 

Autathan eläimiä löytämään 
omat paikkansa talossa vikkelään? 

I Iltasatu ilmestyy kerran kuukaudessa. Haluat varmasti kerätä kaikki nume- 

I rot. Näitä lehtiä luetaan ja katsotaan moneen kertaan ja ne on hyödyllistä 

säilyttää perheen nuoremmillekin lapsille. Tilaa siksi tämä kansio, jossa 
lehdet on helppo säilyttää. Kansion hinta on 15 mk + postikulut. 
Kansioita voit tilata puh. 931/33333 tai osoitteella: Puutarhakatu 16, 
33210 Tampere 21. 

,1 


Maailman 
kauneimmat sadut 
Ilmestyy kerran 
kuukaudessa 

Kustantaja: 
Lehtimiehet Oy 
Eerikinkatu 3 
00100 Helsinki 10 

Päätoimittaja: 
Helena Rantala 

Käännös: 

Eeva Tejpar 

Kirjapaino: 
Tampereen 
Arpatehdas Oy 

© HAMLYN/RBL 


Jokainen satu kertoo tarinan, mutta se voi kertoa jotain myös kuulijastaan. 
On olemassa satuja, joita lapsi haluaa kuulla uudestaan ja uudestaan. 
Sama satu moneen kertaan, miksi? 

Itse satu kertoo paljon lapsen perimmäisistä tunteista, iloista ja peloista. 
Samalla, kun satu paljastaa monia pelkoja ja huolia, niin se myös laukaisee 
niitä. Siksi iltasadun jälkeen on usein helppo nukahtaa. 

Ja nämä lasten pelot säilyvät sukupolvesta toiseen, ja satujen vertaus¬ 
kuvallinen kieli pystyy helpottamaan ongelmia niin isän kuin tyttärenkin 
kohdalla. 

Ajatellaanpa esimerkiksi Hannun ja Kertun tarinaa. Se kertoo lapsen ai¬ 
naisesta pelosta menettää vanhempansa. Tänä päivänä pelko voi olla 
suuri vaikka tavaratalossa tai huvipuistossa kaiken ilon keskellä. 

Samalla kun satu yhdistää lapsen pelon, niin se tarjoaa myös ratkaisun. 
Aina löytyy ratkaisu. Se voi olla yhtä yliampuva kuin ongelmakin, mutta lap¬ 
sen mielikuvituksen ääret ovat kaukana toisistaan. 

Siksi satu auttaa lasta hahmottamaan ulkopuolista maailmaa, mutta ei 
estä mielikuvituksen lentoa. 

Lue siksi satu lapselle! 

Pellefantti ja Nalle ovat 
hyviä, herttaisia lasten- 
lehtiä, jotka soveltuvat 
erinomaisesti pienokai¬ 
sen ensimmäiseksi 
omaksi iehdeksi. 2-3 
vuotiaista 9-10 vuotiaille. 


Maailman vahvin Nalle 


Pellefantti 


12 kk 49 mk 

Kiltti ja viisas satukarhu, joka on täynnä mahtavaa voi¬ 
maa, varsinkin popsittuaan mummin jymyhunajaa. Sopi¬ 
van jännittävien seikkaiiujen iomassa Naile pitää haus¬ 
kaa kouiua, jossa opitaan, leikitään ja askarreiiaan. 


12 kk 49 mk 

Pyöreä, heliyttävä Pellefantti on pikkuväen suursuosik¬ 
ki. Aina nokkeiana se seiviytyy täpäristäkin tilanteista. 
Peijefantin sivuilia on myös runsaasti peiejä, ieikkejä ja_ 
muuta puuhattavaa. 


TILAA BIEMDKAS LAmiNUSHTI 




NALLEN ensimmäisestä mahdoiiisesta nu- 
imerosta vuodeksi eteenpäin, 12 noa 49 mk.- 
13 PELLEFANTIN ensimmäisestä mahdolli¬ 
sesta numerosta vuodeksi eteenpäin, 12 noa 
49 mk. 

Maksan iaskun tilauksen alkamiskuussa. Ulko¬ 
maisiin tilauksiin postimaksulisä. 


sukunimi 


etunimi 


lähiosoite 


puh. 


postinumero 


postitoimipaikka 


äidin tai isän allekirjoitus 


20 


0001S 

KIRJE 



Vastauslähetys 
Tre 10/10 lupa 1550 


LEHTIMIEHET OY 
PL 667 

33003 TAMPERE 300 




























